62022CJ0773_INF
A Bíróság (negyedik tanács) 2024. július 29‑i ítélete – Bizottság kontra Szlovákia (Szakmai képesítések)
(C‑773/22. sz. ügy) (
1
)
„Tagállami kötelezettségszegés – 2005/36/EK irányelv – Szakmai képesítések elismerése – A 2. cikk (3) bekezdése – Hatály – A szakmai képesítések elismerését közvetlenül szabályozó, önálló uniós jogi rendelkezések – A 7. cikk (4) bekezdése – Az első szolgáltatásnyújtást megelőző alkalmassági vizsga előírásának feltételei – A 14. cikk (1) és (4) bekezdése – Kompenzációs intézkedések előírásának feltételei – A 35. cikk (3) bekezdése – A fogszakorvosi képesítés megszerzését tanúsító okirat kibocsátásának feltételei – A 41. cikk (1) bekezdésének c) pontja – A szülésznői képesítés megszerzését tanúsító okiratok elismerésének feltételei – A 42. cikk (2) bekezdése – Olyan tevékenységek, amelyek megkezdésére a szülésznőknek mindenképpen jogosultnak kell lenniük – Az 50. cikk és a VII. melléklet 1. pontjának d) alpontja – A származási tagállamtól valamely szabályozott szakma fogadó tagállamban való gyakorlásához kért dokumentumok – Az 55. cikk (2) bekezdése – A szakmai gyakorlatok szervezésére és elismerésére vonatkozó iránymutatások – A nemzeti jogba való átültetés hiánya”
Személyek szabad mozgása – Letelepedés szabadsága – Munkavállalók – Szakmai képesítések elismerése – 2005/36 irányelv – A nemzeti jogba való átültetés hiánya
(EUMSZ 258. cikk; 2005/36 európai parlamenti és tanácsi irányelv, 2. cikk, (3) bekezdés, 7. cikk, (4) bekezdés, 14. cikk, (1) és (4) bekezdés, 42. cikk, (2) bekezdés, 50. cikk, és 55a. cikk, (2) bekezdés, és VII. melléklet, 1. pont, d) alpont)
(lásd: 38., 39., 42., 69., 70., 72., 75., 77., 83., 88., 93., 95., 123., 126., 140., 144., 145., 149., 152., 159. pont)
Rendelkező rész
1)
A Szlovák Köztársaság nem teljesítette a 2013. november 20‑i 2013/55/EU európai parlamenti és tanácsi irányelvvel módosított, a szakmai képesítések elismeréséről szóló, 2005. szeptember 7‑i 2005/36/EK európai parlamenti és tanácsi irányelvből eredő kötelezettségeit, mivel:
–
a módosított 2005/36 irányelv 2. cikke (3) bekezdésének megfelelően nem korlátozta azokat az eseteket, amelyekben ezen irányelv nem alkalmazható azokra az esetekre, amelyekben egy önálló uniós jogi aktus a szakmai képesítések elismerésével közvetlenül összefüggő különös rendelkezéseket tartalmaz;
–
a módosított 2005/36 irányelv 7. cikke (4) bekezdése első és negyedik albekezdésének megfelelően nem tette függővé annak lehetőségét, hogy a migráns szolgáltatásnyújtótól alkalmassági vizsga letételét követeljék meg attól a feltételtől, hogy a szóban forgó tevékenységnek közegészségügyi és közbiztonsági vonatkozásai legyenek, valamint az e szolgáltatásnyújtó képesítései és a fogadó tagállamban megkövetelt képzés közötti lényeges eltérés megállapításától;
–
a módosított 2005/36 irányelv 14. cikke (1) bekezdése b) pontjának megfelelően nem korlátozta a kompenzációs intézkedések előírásának lehetőségét arra a feltételre, hogy a szóban forgó szabályozott szakma gyakorlásához megkövetelt képzés a kérelmező képzettségi tanúsítványának vagy előírt képesítés megszerzését tanúsító okiratának tárgyát képező tantárgyaktól lényegesen eltérő tantárgyakat foglaljon magában;
–
a módosított 2005/36 irányelv 42. cikke (2) bekezdése c), f) és j) pontjának megfelelően nem fogadta el azokat a rendelkezéseket, amelyek szükségesek ahhoz, hogy a szülésznők előírhassák a veszélyeztetett terhesség lehető legkorábbi diagnózisához szükséges vizsgálatokat, illetve sürgős esetben levezethessék a farfekvéses szülést, valamint végrehajthassák az orvos által előírt kezelést;
–
a módosított 2005/36 irányelv 50. cikkének és VII. melléklete 1. pontja d) alpontjának együttesen értelmezett rendelkezései alapján nem fogadott el olyan rendelkezést, amely előírja a fogadó tagállam által kért azon dokumentumok két hónapos határidőn belüli továbbítását, amelyekhez a fogadó tagállam valamely szabályozott szakma megkezdését köti;
–
a módosított 2005/36 irányelv 55a. cikke (2) bekezdésének megfelelően nem fogadott el iránymutatásokat a más tagállamban vagy harmadik országban elvégzett szakmai gyakorlatok megszervezésére és elismerésére, és különösen a szakmai gyakorlatot felügyelő személy szerepére vonatkozóan.
2)
A Bíróság a keresetet az ezt meghaladó részében elutasítja.
3)
Az Európai Bizottság és a Szlovák Köztársaság maga viseli saját költségeit.
(
1
)	HL C 54., 2023.2.13.